
Д О К Л А Д

от контролна проверка по прилагане на екологичното законодателство


Обект: ПСОВ на гр. Вършец с оператор „В и К”ООД, гр .Монтана.
Дата на извършване на проверката: 31.07.2019 г.
Място на извършване на проверката: гр. Вършец, ПИ №12961422111 по КК на гр. Вършец.
Проверени компоненти и фактори на околната среда:
· Води
· Отпадъци
· ОХВ
· Почви
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) и условията в издадено от БДДР – Плевен разрешително за ползване на воден обект за заустване на отпадъчни води.
· Закон за почвите (ЗП).
· Наредба за реда и начина за оползотворяване на утайки от пречистването на отпадъчни води, чрез употребата им в земеделието.
· Закон за управление на отпадъците (ЗУО) и условията в регистарционен документ, издаден от Директора на РИОСВ - Монтана. 
· Наредба № 1 за реда и образците, по които се предоставя информация за дейностите по отпадъците, както и реда за водене на публични регистри.
· Наредба за изискванията за третиране и транспортиране на производствените и на опасните отпадъци.
· Закон за защита от вредното въздействие на химичните вещества и смеси (ЗЗВВХВС);

Извършени дейности:
За датата на проверката, операторът е уведомен с писмо на РИОСВ – Монтана с изх. № 1914/30.07.2019 г. и е приложена Заповед №РД-245/30.07.2019 г. на директора на РИОСВ – Монтана за извършване на комплексна проверка на място на обект: ПСОВ на гр. Вършец с оператор „В и К“ ООД, гр. Монтана.
На 31.07.201.98 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед №РД-245/30.07.2019 г. на директора на РИОСВ – Монтана се извърши проверка на обекта и беше съставен Констативен протокол №КПКД-30/31.07.2019 г.

Проверени са:
· ПСОВ
· Площадки и складове за съхранение на отпадъци.
· Документи и данни, свързани със законовите и подзаконови нормативни актове по околна среда.

Констативна част:
Основната дейност на ПСОВ на гр. Вършец е пречистване на смесен поток от битово – фекални и  промишлени отпадъчни и дъждовни води от „Канализационна система на гр. Вършец”. Процесът на третиране на отпадъчните води от канализационната система е разделен на следните етапи:
· Механично пречистане (решетки, пясъко задържател, мазниноуловител).
· Биологично пречистване (биобасейн).
· Третично стъпало за отстраняване на фосфора.
· Стъпало за третиране на утайките.

1. Компонент „Води”
За заустванете на отпадъчни води от експлоатацията на Канализационна система с ПСОВ на гр. Вършец е издадено от БДДР – Плевен Разрешително за ползване на воден обект – р. Раковица с титуляр Община Вършец и оператор „В и К”ООД, гр .Монтана. Операторът извършва собствен мониторинг с изискуемата честота, като анализите се извършват от акредитирана лаборатория. Протоколите с резултатите се представят в срок в РИОСВ – Монтана. От проведеният собствен мониторинг не са констатирани нарушения на индивидуалните емисионни ограничения, разписани в издаденото разрешително за заустване. 

2. Фактор „Отпадъци”
На обекта се извършва предварително третиране на утайки от пречистване на ОВ от населени места – дейност с код R 12 (уплътняване и обезводняване чрез центрофугиране и сушене). ПСОВ – Вършец е включена като площадка № 2 в регистрационен документ от 2015 г., издаден от РИОСВ – Монтана с оператор „ВиК“ ООД, гр. Монтана. Дейностите се извършват съгласно методите и технологиите, разписани в раздел II, т. 2 от РД. Обработената утайка се транспортира от „ВиК“ ООД, гр. Монтана, притежаващ регистрационен документ от 2013 г. за събиране и транспортиране, до РДБО –Монтана въз основа на договор. 
На площадката се извършва предварително съхраняване при мястото на образуване на отпадъци. Производствените отпадъци се съхраняват разделно по видове на обособени и обозначени с кода и вида на отпадъка места с трайна настилка в контейнери тип „Бобър“. Води се необходимата отчетност на количествата образувани, третирани и предадени отпадъци в заверени от  РИОСВ – Монтана отчетни книги – приложение № 1 и № 4 към Наредба №1/ 2014 г. 

3. Компонент „Почви”
Съгласно сключен договор между „В и К” ООД, гр .Монтана и РДНО – Монтана образуваните утайки от пречистването на отпадъчните води се депонират на РДНО – Монтана. Извършено е изпитване на утайките от акредитирана лаборатория и резултатите показват, че утайките са неопасни отпадъци, годни за използване при рекултивация на нарушени, увредени или слабопродуктивни терени.

4. По фактор ОХВ
Дружеството е потребител на химични вещества и смеси (ХВиС) съгласно Регламент (ЕО) № 1907/2006 (REACH). За обработка на течната утайка в ПСОВ се използва водоразтворим полимер, който не е класифициран в категория на опасност съгласно Регламент ЕО 1272/2008 CLP. 
На площадката е разположен резервоар за FeCl3 с вместимост около 20 м3. 
За третиране на утайката, преди да постъпи в контейнера, се използва хидратна вар, която се съхранява в силоз за вар. 
Представени са информационни листове за безопасност за всички съхранявани и употребявани ХВиС, изготвени в съответствие с чл. 31 и Приложение II на Регламент ЕО 1907/2006 REACH и последващите изменения Регламент (ЕС) 453/2010 и (ЕС) 2015/830. 
Всички ХВиС се съхраняват в съответствие с изискванията на Наредбата за реда и начина за съхранение на опасни химични вещества и смеси и условията посочени в ИЛБ.


Заключение:
	Оператора е изпълнило всички задължения, които има в съответствие с екологичното законодателство по фактор „Отпадъци” и ОХВ и компонент „Почви” и „Води“.

От извършената проверката няма дадени предписания.

Приоритети за последваща контролна дейност:
· Законосъобразно управление на отпадъците.
· Законосъобразно управление на водите.
· Законосъобразно управление на опасните химични вещества и смеси;
· Законосъобразно управление на почвите.

